Ορκίνι

Το ορκίνι (διωνυμική ονομασία:  Auxis rochei) είναι πελαγικό ψάρι της οικογένειας των σκομβριδών του γένους θύννος. Είναι στενά συνδεδεμένο με την πόλη της Ιερισσού, στο τρίτο πόδι της Χαλκιδικής. Γνωστό από τα αρχαία χρόνια, το ορκίνι αποτελεί έναν από τους σημαντικούς θαλασσινούς μεζέδες της περιοχής.
Κοινά λέγεται και κοπάνιpsaria.eu, βαρελάκι, κοπανέλι,τουμπαρέλι, τερνέττα.

 Περιγραφή 
Το μήκος του ορκινιού φτάνει τα 50 εκατοστά και το βάρος του τα 2 κιλά.  Ένα ιδιαίτερο χαρακτηριστικό του ψαριού είναι το άνω χείλος του, που εκτείνεται ως το ύψος του ματιού. Επίσης, το χρώμα στο πρώτο ραχιαίο πτερύγιο είναι μαύρο με εξαίρεση το ένα τέταρτο. (πρώτη δημοσίευση: περιοδικό "Κύτταρο Ιερισσού", τ. 19/2019. Στο ορκίνι τα ραχιαία πτερύγια (1ο και 2ο) δεν είναι σε επαφή αλλά σε απόσταση. 

Έχει αξιοσημείωτη ταχύτητα πλεύσης και, με αφετηρία τη Μαύρη Θάλασσα κατέρχεται προς τη Μεσόγειο μέσω του Αιγαίου, φτάνοντας, σε αναζήτηση φαγητού και χώρου αναπαραγωγής, στον Κόλπο της Ιερισσού τον τελευταίο μήνα της άνοιξης.. Απαντάται σε βάθη από 10 έως 100 μέτρα. 

 Ιστορικά στοιχεία 
Το ορκίνι είναι γνωστό από τα αρχαία χρόνια και αποτελούσε βασικό είδος διατροφής για τους κατοίκους της αρχαίας Ακάνθου, στα νομίσματα της οποίας απεικονίζεται.Αφροδίτη Χρυσοχόου, Ένα ψάρι που συνδέει την ιστορία του με την Ιερισσό, ypaithros.gr, 8 Σεπτεμβρίου 2016, ανακτήθηκε την 1η Σεπτεμβρίου 2020. Με την ονομασία αυτή απαντάται σε έγγραφο της Μονής Ζωγράφου με τη φράση "της των ορκίνων αλιείας", το οποίο χρονολογείται από τον 14ο αιώνα (1331).Ιωάννης Π. Μαμαλάκης, "Το Άγιον Όρος (Άθως) διαμέσου των αιώνων, σελ. 113.

 Λαϊκή παράδοση 
Η από αρχαιοτάτων χρόνων διατροφική εξάρτηση των κατοίκων της σημερινής Ιερισσού από το εν λόγω ψάρι, οδήγησε στο να τους δοθεί το προσωνύμιο "Ορκινάδες".Μαρία Μαθιοπούλου,  Ορκίνι:Ένας γκουρμέ μεζές με μακρά παράδοση από την Ιερισσό, voria.gr, 10 Απριλίου 2020, ανακτήθηκε την 1η Σεπτεμβρίου 2020.Το ψάρι μαγειρεύεται κοκκινιστό ή παστώνεται και συνήθως συνοδεύεται με ούζο.Ιερισσός, Επίσημος δικτυακός τόπος Δήμου Αριστοτέλη , ανακτήθηκε την 1η Σεπτεμβρίου 2020.

 Παραπομπές 

Ορκινι
Ορκινι